විශ්වාසභංග යෝජනාව කරුණු 14 කින් සමන්විත වන අතර, ඉන් කරුණු 12 ක්ම සම්බන්ධ වන්නේ මහ බැංකු බැඳුම්කර සිද්ධියට අදාළවයි.විශ්වාසභංග යෝජනාව අත්සන් තැබීම පිළිබදව හිරු ප්‍රවෘත්ති අංශයට තවදුරටත් පැහැදිලි කළ පාර්ලිමේන්තු මන්ත්‍රී ෂෙහාන් සේමසිංහ කියා සිටියේ රටේ අනාගතය පිළිබදව සිතමින් මෙම විශ්වාසභංගයට සියලූදෙනාම සහය පළ කළ යුතු බවයි.මේ අතර, ඒකාබද්ධ විපක්ෂය විසින් අග්‍රාමාත්‍ය රනිල් වික්‍රමසිංහට එරෙහිව ගෙන එන විශ්වාසභංග යෝජනාව අත්සන් තැබූ බව ඊයේ ප්‍රකාශ කළ රාජ්‍ය අමාත්‍ය ටී.බී.ඒකනායක අද ඒ පිළිබදව වෙනත් අදහසක් පළ කළා.ඔහු සදහන් කළේ ශ්‍රී ලංකා නිදහස් පක්ෂය විසින් අග්‍රාමාත්‍යවරයාට එරෙහිව අත්සන් තැබූ ලියවිල්ලක් ඉදිරියේදී කතානායකවරයා වෙත භාර දෙන බවයි.විශ්වාසභංගය සම්බන්ධයෙන් ඊයේ පස්වරුවේ කොළඹ පැවති උත්සවයකට සහභාගි වූ රාජ්‍ය අමාත්‍ය ටී.බී.ඒකනායක, මාධ්‍යවේදීන් නැගූ ප්‍රශ්නවලට පිළිතුරු ලබාදෙමින් ප්‍රකාශ කළේ තමන් විශ්වාසභංගයට අත්සන් කළ බවයි.‘‘